《宿朱吉人莲花庄是赵松雪故居》
明代·陈子升

荻横枫落见莲花，谢绝时流此故家。通水恰宜官路断，当山不故女墙遮。

疏篱次序编丛卉，小椀分张试洞茶。见说高斋松雪是，可怜台柏剩霜华。

作者简介：（1614—1673）明末清初广东南海人，字乔生。陈子壮弟。明诸生。南明永历时故兵科右给事中，广东陷落后，流亡山泽间。工诗善琴。有《中洲草堂遗集》。